احضان الحبايب

احضان الحبايب

 كلمات الأغنية 
مشيت مشيت على الأشواك

وجيت لأحبابك لا عرفوا ايه وداك

ولا عرفوا ايه جابك

رميت نفسك فى حضن .. سقاك الحضن حزن

حتى فى أحضان الحبايب شوك شوك يا قلبي

مشينا هناك ورحنا واللى هناك جرّحونا

جينا شايلين جرحنا وبكيننا وقلنا جينا

جينالكم يا اللى لينا مدّوا ايديكم خدونا

شيلو الشوك من صدرونا والدمعة من عينينا

اللى جينا لهم ياقلبى ياقلبى فى جراحنا جرّحونا

ابكى ابكى تحت الليالى والخوف ملو الضلوع

قلبى قلبى يا بلاد غريبة بتنورها الدموع

رميت نفسك فى حضن .. سقاك الحضن حزن

حتى فى أحضان الحبايب شوك شوك يا قلبي

يا اللى فى ليل البعد بننده ننده تبقوا معانا

يا اللى بنحلم بيكم ضحكة واحنا حزانى

باسم هواكم ليا ، بتطّفوا الشمعة الباقية فى لياليا

باسم العطف عليا ، بترّشوا الشوك فى طريق أيامى الجاية

يا شط كان مفروش هنا وحب و أغاني

ازاى تسلم مركبى للحزن تاني

الدنيا غايمة فى عيوني

على فين يا حزن موديني

من رحلة الوهم البعيدة

لرحلة الحزن الجديدة

ابكى ابكى تحت الليالى والخوف ملو الضلوع

قلبى قلبى يا بلاد غريبة بتنورها الدموع

رميت نفسك فى حضن .. سقاك الحضن حزن

حتى فى أحضان الحبايب شوك شوك ياقلبي


 شوف كمان 
 ليستة اغانى عبد الحليم حافظ

تصنيف:اغانى باللغه المصريه
تصنيف:اغانى عبد الحليم حافظ
تصنيف:اشعار عبد الرحمن الابنودى
تصنيف:كلمات اغانى